**Ministru kabineta noteikumu projekta "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz noteikt valsts nodrošinātās juridiskās palīdzības sniedzēju atlīdzības apmērus par juridiskās palīdzības sniegšanu Satversmes tiesas procesā un veikt citus nepieciešamus precizējumus, lai uzlabotu juridiskās palīdzības sniedzēju atlīdzības izmaksas procesu.Noteikumu projekta plānotais spēkā stāšanās laiks – 2019. gada 1. janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018. gada 6. septembrī Saeimā pieņemts likums "Grozījumi Valsts nodrošinātās juridiskās palīdzības likumā" (publicēts Latvijas Vēstnesī (Nr. 188) 2018. gada 21. septembrī), kas stāsies spēkā 2019. gada 1. janvārī. Likums "Grozījumi Valsts nodrošinātās juridiskās palīdzības likumā" paredz no 2019. gada 1. janvāra nodrošināt juridisko palīdzību Satversmes tiesas procesā.Tāpat nepieciešams veikt citus precizējumus, lai uzlabotu juridiskās palīdzības sniedzēju atlīdzības izmaksas procesu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" (turpmāk – Noteikumu projekts) izstrādāts ar mērķi noteikt atlīdzības apmērus un izmaksas kārtību valsts nodrošinātās juridiskās palīdzības sniedzējiem Satversmes tiesas procesā.Norādāms, ka šobrīd Ministru kabineta 2009. gada 22. decembra noteikumi Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" (turpmāk – noteikumi Nr. 1493) nosaka valsts nodrošinātās juridiskās palīdzības veidus, apjomu, samaksas apmēru civillietās, administratīvajās lietās, pārrobežu strīdu lietās un kriminālprocesā.Ņemot vērā, ka juridiskās palīdzības sniegšana Satversmes tiesas procesā ir jauns valsts nodrošinātās juridiskās palīdzības sniegšanas gadījums jaunā lietu kategorijā, ir nepieciešams veikt grozījumus noteikumos Nr. 1493, nosakot juridiskās palīdzības veidus, samaksas apmērus, izmaksas kārtību, kā arī nepieciešams paredzēt jaunu veidlapu "Paziņojums par valsts nodrošinātās juridiskās palīdzības sniegšanu Satversmes tiesas procesā".Atlīdzības apmēri izstrādāti, ņemot vērā Latvijas Zvērinātu advokātu padomes un Juridiskās palīdzības administrācijas ierosinājumus.Satversmes tiesas process, ievērojot tā specifiku un lietas būtību, ir augstas sarežģītības process, kurā nepieciešamas īpašas juridiskas zināšanas, kā arī nepieciešams ieguldīt liela apjoma pētniecisko darbu no juridiskās palīdzības sniedzēja puses. Tamdēļ, izstrādājot valsts nodrošinātās juridiskās palīdzības atlīdzības apmērus Satversmes tiesas procesa lietās, ar iesaistīto institūciju – Latvijas Zvērinātu advokātu padomi un Juridiskās palīdzības administrāciju, ir rasts risinājums šādiem atlīdzības apmēriem šādos juridiskās palīdzības veidos:1. par juridisko konsultāciju – 40 *euro*/stundā, bet ne vairāk kā 5 stundas vienas lietas ietvaros;
2. iepazīšanās ar sākotnējo pieteikumu un materiāliem (t.sk. tiesu praksi, starptautisko organizāciju materiāliem u.c. avotiem), ja seko juridiskās palīdzības sniedzēja atzinums par turpmākās juridiskās palīdzības nelietderību (kā par vienu pozīciju) – 140 *euro*;
3. konstitucionālās sūdzības (pieteikuma) sagatavošana, ietverot iepazīšanos ar sākotnējo pieteikumu un materiāliem (t.sk. tiesu praksi, starptautisko organizāciju materiāliem u.c. avotiem) (kā par vienu pozīciju) – 400 *euro*;
4. papildinājumu konstitucionālajai sūdzībai (pieteikumam) sagatavošana, ja tajos ir ietverti papildu argumenti, juridiskā argumentācija un pamatojums – 80 *euro*;
5. viedokļa sagatavošana rakstveida procesā, ja tajā ir ietverta juridiskā argumentācija un pamatojums – 200 *euro*;
6. iepazīšanās ar lietas materiāliem tiesā – 40 *euro* par sējumu;
7. juridiskās palīdzības sniegšana tiesas sēdē – 80 *euro*/stundā. Maksimāli 5 stundas vienas lietas ietvaros.

Atlīdzības apmēru noteikšanas pamatā ir princips, ka Satversmes tiesas process tā specifikas un sarežģītības dēļ ir augstākā līmeņa juridisko zināšanu atspoguļojums, līdz ar to atlīdzības tika noteiktas pamatā divkāršā apmērā, kādas tās šobrīd tiek maksātas, piemēram, civillietās, savukārt minētie juridiskās palīdzības veidi ir izvēlēti, vērtējot tieši Satversmes tiesas procesa specifiku.Vienlaicīgi norādāms, ka Latvijas Zvērinātu advokātu padome ir norādījusi, ka atlīdzība Satversmes tiesas procesa lietās šā brīža zvērinātu advokātu sniegto pakalpojumu tirgus cenu amplitūdā ir viennozīmīgi virs 1000 *euro*. Atbilstoši Latvijas Zvērinātu advokātu padomes norādītajam, tā kā saskaņā ar Latvijas Republikas Advokatūras likuma 107. pantu zvērinātu advokātu profesionālā darbība ir intelektuāls darbs un tā mērķis nav peļņas gūšana, kā arī izprotot valsts budžeta iespējas, tad vairāki zvērināti advokāti ir piekrituši sniegt juridisko palīdzību Satversmes tiesas procesā arī par zemākiem atlīdzības apmēriem, nekā to vidējā tirgus cena brīvās vienošanās ar klientu gadījumā. Tāpat Noteikumu projekts paredz izdot jaunu veidlapu "Paziņojums par valsts nodrošinātās juridiskās palīdzības sniegšanu Satversmes tiesas procesā", ko nepieciešams aizpildīt juridiskās palīdzības sniedzējam un iesniegt Juridiskās palīdzības administrācijā atlīdzības saņemšanai.Noteikumu projekts paredz grozījumus arī citos punktos, kas saistīti ar samaksas saņemšanu citos ar juridiskās palīdzības sniegšanu saistītos izdevumos, piemēram, ceļa izdevumos, attiecīgi nosakot, ka atlīdzība par citiem ar juridiskās palīdzības sniegšanu saistītiem jautājumiem ir nosakāma tādā pašā apmērā, gadījumos un kārtībā kā civillietās un administratīvajās lietās.Papildus atlīdzības apmēru ieviešanai Satversmes tiesas procesā Noteikumu projekts paredz izteikt Noteikumu Nr. 1493 2. pielikumu "Paziņojums par valsts nodrošinātās juridiskās palīdzības sniegšanu kriminālprocesā" jaunā redakcijā. Minētais grozījums nepieciešams, lai nodrošinātu Eiropas Parlamenta un Padomes 2016. gada 26. oktobra Direktīvas (ES) 2016/1919 par juridisko palīdzību aizdomās turētajiem un apsūdzētajiem kriminālprocesā un pieprasītajām personām Eiropas apcietināšanas ordera procesā (turpmāk – Direktīva) 10. pantā noteikto pienākumu dalībvalstīm statistikas vākšanā. Proti, atbilstoši Direktīvas 10. pantam dalībvalstis līdz 2021. gada 25. maijam un pēc tam reizi trijos gados iesniedz Komisijai pieejamos datus, kas rāda, kā ir īstenotas Direktīvā paredzētās tiesības. Direktīvas 28. apsvērums noteic, lai uzraudzītu un izvērtētu šīs direktīvas efektivitāti, ir nepieciešams vākt attiecīgus datus no pieejamiem datiem par Direktīvā paredzēto tiesību īstenošanu. Šādi dati ietver, ja iespējams, informāciju par juridiskās palīdzības pieprasījumu skaitu kriminālprocesos, kā arī Eiropas apcietināšanas ordera procesos, kad attiecīgā dalībvalsts rīkojas kā izsniegšanas vai izpildes dalībvalsts, par lietu skaitu, kurās juridiskā palīdzība ir piešķirta, un par lietu skaitu, kurās juridiskās palīdzības pieprasījumi ir noraidīti. Būtu jāvāc arī dati par juridiskās palīdzības izmaksām, kas sniegta aizdomās turētajiem vai apsūdzētajiem un pieprasītajām personām, ciktāl tas ir iespējams. Direktīvas 12. panta 1. punkts noteic, ka dalībvalstīs stājas spēkā normatīvie un administratīvie akti, kas vajadzīgi, lai izpildītu Direktīvas prasības, līdz 2019. gada 25. maijam. Tāpat Juridiskās palīdzības administrācijai šobrīd nav iespējams apkopot datus atbilstoši visiem Kriminālprocesa likumā noteiktajiem zvērinātu advokātu uzaicināšanas pamatojumiem (Kriminālprocesa likuma 80., 83., 104. un 108. pantam).Ņemot vērā to, ka no paziņojumiem par valsts nodrošinātās juridiskās palīdzības sniegšanu kriminālprocesā šobrīd nav iespējams apkopot tik detalizētus datus, un, lai izpildītu Direktīvas 28. apsvērumā norādīto, nepieciešams precizēt Noteikumu Nr. 1493 2. pielikumu "Paziņojums par valsts nodrošinātās juridiskās palīdzības sniegšanu kriminālprocesā", jo tas satur ziņas par juridiskās palīdzības saņēmēja procesuālo statusu un uzaicinājuma pamatojumu.Kā arī norādāms, ka atbilstoši Noteikumu Nr. 1493 30. punktam šo noteikumu 28.1., 28.2., 28.3., 28.4., 28.5. un 28.6. apakšpunktā minētais samaksas apmērs ietver juridiskās palīdzības sniedzēja juridisko konsultāciju, sastādot procesuālo dokumentu. Ņemot vērā to, ka pēc juridiskās konsultācijas sniegšanas ne vienmēr tiek konstatēts, ka attiecīgā dokumenta sagatavošana ir pamatota un lietderīga, līdz ar to nepieciešams paredzēt samaksu par juridiskās konsultācijas sniegšanu 20 *euro* apmērā, ja netiek sagatavots šo noteikumu 28.3., 28.4., 28.5. apakšpunktā minētais dokuments, proti, dokuments, kas nepieciešams lietas iztiesāšanai rakstveida procesā (iebildums vai paskaidrojums), apelācijas vai kasācijas sūdzība.Ņemot vērā Juridiskās palīdzības administrācijas budžeta plānošanu un iespējas, kā arī to, ka ar Noteikumu projektu paredzēts ieviest atlīdzības takses par valsts nodrošinātās juridiskās palīdzības sniegšanu lietu kategorijās, kurās juridisko palīdzību nodrošinās no 2019. gada 1. janvāra, ir nepieciešams paredzēt identisku laika atskaites punktu, no kura Noteikumu projekts stāsies spēkā - 2019. gada 1. janvāri. |
| 3. | Projekta izstrādē iesaistītās institūcijas | Juridiskās palīdzības administrācija, Latvijas Zvērinātu advokātu padome. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums, ir personas, kas sniedz valsts nodrošināto juridisko palīdzību:1. personas, kurām ar Juridiskās palīdzības administrāciju ir noslēgts līgums par juridiskās palīdzības sniegšanu;
2. zvērināti advokāti.

Tāpat Noteikumu projekta regulējums ietekmē Juridiskās palīdzības administrāciju, jo tā nodrošina valsts nodrošinātās juridiskās palīdzības samaksu juridiskās palīdzības sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1. punkta pirmajā rindkopā minētajām personām, izņemot Juridiskās palīdzības administrāciju, tiks labvēlīgi ietekmēta viņu finansiālā atlīdzība par sniegto pakalpojumu vēl līdz šim nebijušā valsts nodrošinātās juridiskās palīdzības lietu kategorijā – Satversmes tiesas procesā.Juridiskās palīdzības administrācijai papildu administratīvais slogs neradīsies.Juridiskās palīdzības administrācijai Noteikumu projekta tiesiskais regulējums nemaina tiesības un pienākumus, kā arī veicamās darbības. Noteikumu projekta rezultātā veicamo darbību apjoms paredzams, ka pieaugs, jo ir jauns juridiskās palīdzības lietu veids – Satversmes tiesas lietas, kas ietekmē kopējo lietu skaitu. Tomēr šo administratīvo slogu nav iespējams šobrīd adekvāti novērtēt, jo pēdējos gados ir vērojama tendence samazināties sniegtajam juridiskās palīdzības apjomam krimināllietās, līdz ar to var prognozēt, ka veicamā darba apjoms Juridiskās palīdzības administrācijā izlīdzināsies vienmērīgi.Personām, kas ir tiesīgas saņemt valsts nodrošināto juridisko palīdzību (maznodrošinātām un trūcīgām personām, valsts apgādībā esošām personā un personām, kuru īpašā situācija neļauj nodrošināt savu tiesību aizsardzību) tiks nodrošināta iespēja saņemt juridisko palīdzību arī Satversmes tiesas procesā, kas viennozīmīgi tām rada labvēlīgu ietekmi uz viņu tiesību aizsardzību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 298 918 | 0 | 2 298 918 | 0 | 2 298 918 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 298 918 | 0 | 2 298 918 | 0 | 2 298 918 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 298 918 | 0 | 2 298 918 | 0 | 2 298 918 | 0 | 0 |
| 2.1. valsts pamatbudžets | 2 298 918 | 0 | 2 298 918 | 0 | 2 298 918 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.Saskaņā ar likumu "Par valsts budžetu 2018. gadam" Tieslietu ministrijas apakšprogrammā 03.03.00 "Juridiskās palīdzības nodrošināšana" juridiskās palīdzības nodrošināšanai kopumā piešķirti 2 298 918 *euro* (izdevumi precēm un pakalpojumiem – EKK 2276). Vērtējot iespēju piešķirto valsts budžeta līdzekļu ietvaros pamatregulējumā paredzēto samaksas apmēru atsevišķās pozīcijās palielināt, tika analizēts 2016. un 2017. gada sniegtās valsts nodrošinātās juridiskās palīdzības apjoms pa juridiskās palīdzības veidiem. Norādāms, ka juridiskā palīdzība tiek sniegta vairākās lietu kategorijās (krimināllietās, administratīvajās lietas, civillietās, no Ārstniecības likuma izrietošās lietās, pārrobežu strīdu lietās) un katrā lietā tiek izmantoti vairāki juridiskās palīdzības veidi (piemēram, juridiska konsultācija, dokumentu sagatavošana u.c.), kuru apjoms ir atkarīgs no lietas kategorijas, būtības, sarežģītības un normatīvajos aktos noteiktās lietas virzības procedūras (piemēram, ja lietas tiek izskatītas rakstveida procesā, attiecīgi vairāk tiek sagatavoti procesuālie dokumenti) vai tiesas sēdē (vairāk tiek veikta aizstāvība un pārstāvība tiesas sēdēs un attiecīgi vairāk tiek apmaksātas stundas), līdz ar to juridiskās palīdzības sniegšanas gadījumu skaitu, lietu kategorijas, kurās personām būs nepieciešama juridiskā palīdzība un juridiskās palīdzības veidu daudzumu katrā atsevišķā lietā nav iespējams precīzi prognozēt. No lietu, kurās tiek pieaicināts juridiskās palīdzības sniedzējs, skaita pieauguma vai samazināšanās tendences ir atkarīga apmaksājamo juridiskās palīdzības gadījumu skaita palielināšanās vai samazināšanās.Turklāt apmaksājamo juridiskās palīdzības gadījumu skaita palielināšanās vai samazināšanās ir atkarīga arī no valsts ekonomiskās situācijas un personas maksātspējas izmaiņām, proti, to uzlabošanās gadījumā var samazināties personu pieprasījums nodrošināt valsts apmaksāto juridisko palīdzību skaits, vai otrādi, personu pieprasījumu nodrošināt valsts apmaksāto juridisko palīdzību skaits var palielināties.Norādāms, ka reģistrētie noziedzīgie nodarījumi valstī 2015. gadā – 47 283, 2016. gadā – 45 565, 2017. gadā – 44 250. Kriminālprocesu skaits, kuros sniegta valsts nodrošinātā juridiskā palīdzība 2015. gadā – 10 298, 2016. gadā – 10 057, 2017. gadā – 9324. Ņemot vērā minēto, samazinoties kriminālprocesu skaitam, kur sniegta valsts nodrošinātā juridiskā palīdzība, ir izveidojies valsts budžeta līdzekļu ietaupījums.Ar Noteikumu projektu paredzēts nodrošināt samaksu par juridisko palīdzību Satversmes tiesas procesā. Paredzot valsts nodrošinātās juridiskās palīdzības sniedzēju atlīdzības apmērus šā Noteikumu projekta pozīcijās, kopējais indikatīvi aprēķinātais pieaugums gadā par sniegto juridisko palīdzību Satversmes tiesas procesā varētu būt 25 300 *euro* apmērā (plānots, ka gadā varētu būt 25 – 30 lietas, kad tiks sniegta valsts nodrošinātā juridiskā palīdzība Satversmes tiesas procesā).Noteikumu projekta ieviešanai papildu līdzekļi no valsts budžeta netiks prasīti. Noteikumu projekta īstenošanu 2019. gadā un turpmākajos gados Juridiskās palīdzības administrācija nodrošinās piešķirto valsts budžeta līdzekļu ietvaros.  |
| 8. Cita informācija |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 26. oktobra Direktīvas (ES) 2016/1919 par juridisko palīdzību aizdomās turētajiem un apsūdzētajiem kriminālprocesā un pieprasītajām personām Eiropas apcietināšanas ordera procesā 10. pantā noteiktais pienākums dalībvalstīm sniegt statistiku par juridiskās palīdzības pieprasījumu skaitu kriminālprocesos, kā arī Eiropas apcietināšanas ordera procesos, kad attiecīgā dalībvalsts rīkojas kā izsniegšanas vai izpildes dalībvalsts, par lietu skaitu, kurās juridiskā palīdzība ir piešķirta, un par lietu skaitu, kurās juridiskās palīdzības pieprasījumi ir noraidīti. Direktīvas prasības ir pārņemtas ar grozījumiem Kriminālprocesa likumā, jo juridiskās palīdzības sniegšana tiek nodrošināta ne tikai caur valsts nodrošinātās juridiskās palīdzības sistēmu, bet arī personai privāti vienojoties ar zvērinātu advokātu, ko uzrauga un kontrolē procesa virzītājs. Tas nozīmē, ka Juridiskās palīdzības administrācija var sniegt tai pieejamo statistiku tikai attiecībā uz valsts nodrošināto juridisko palīdzību. Ņemot vērā minēto, šis Noteikumu projekts nav uzskatāms kā normatīvais akts, ar kuru tieši tiek pārņemtas kādas Direktīvas prasības, bet ir kā saistošs normatīvais akts Direktīvas prasību ievērošanā. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
|  |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Tieslietu ministrija 2018. gada 4. oktobrī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>) un Valsts kancelejas mājaslapā sadaļā Ministru kabineta diskusiju dokumenti (<https://www.mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā.Juridiskās palīdzības administrācija ir līdzdarbojusies noteikumu projekta izstrādē, kopīgi ar Tieslietu ministriju izstrādājot Noteikumu projektu un attiecīgi saskaņojot to gan elektroniski, gan mutiski.Noteikumu projekta izstrādes laikā tika lūgts viedoklis Latvijas Zvērinātu advokātu padomei.  |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas mājaslapā viedokļi par Noteikumu projektu no sabiedrības pārstāvju puses nav saņemti.Latvijas Zvērinātu advokātu padome un Juridiskās palīdzības administrācijas sniegtie ierosinājumi Noteikumu projekta izstrādē ņemti vērā. Izstrādātais Noteikumu projekts saskaņots ar Latvijas Zvērinātu advokātu padomi bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Krjukova 67036831

Eva.Krjukova@tm.gov.lv